
Odbor za pravosuđe, državnu 
upravu i lokalnu samoupravu
07 Broj: 
29. jul 2026. godine
B e o g r a d
Na osnovu člana 84. Poslovnika Narodne skupštine, Odbor za pravosuđe, državnu upravu i lokalnu samoupravu, na sednici održanoj 29. jula 2026. godine, doneo je 
O D L U K U
o organizovanju Petog javnog slušanja
1. Organizuje se Peto javno slušanje Odbora za pravosuđe, državnu upravu i lokalnu samoupravu na temu „Predstavljanje Predloga zakona o Pravosudnoj akademiji, koji je 17. jula 2026. godine podnela Vlada i Nacrta zakona o izmenama i dopunama Zakona o sprečavanju korupcije“. 
2. Javno slušanje će se održati 18. avgusta 2026. godine, u Kragujevcu, u Velikoj sali Skupštine Grada, u zgradi Gradske uprave Grada Kragujevca, Trg slobode 3, sa početkom u 11,00 časova.
3. Na javno slušanje biće pozvani, u skladu sa članom 84. stav 5. Poslovnika Narodne skupštine, članovi i zamenici članova Odbora za pravosuđe, državnu upravu i lokalnu samoupravu, svi narodni poslanici, članovi Radne grupe za unapređenje izbornog procesa, predstavnici Ministarstva pravde, Vrhovnog suda, Vrhovnog javnog tužilaštva, Visokog saveta sudstva, Visokog saveta tužilaštva, Apelacionog suda u Kragujevcu, Višeg suda u Kragujevcu, Osnovnog suda u Kragujevcu, Privrednog suda u Kragujevcu, Prekršajnog suda u Kragujevcu, Apelacionog javnog tužilaštva u Kragujevcu, Višeg javnog tužilaštva u Kragujevcu, Osnovnog javnog tužilaštva u Kragujevcu, Pravosudne akademije, Društva sudija Srbije, Udruženja tužilaca Srbije, Udruženja tužilaca i sudija Srbije, Foruma sudija Srbije, Udruženja sudija prekršajnih sudova Srbije, Foruma pravnika Srbije, Asocijacije sudijskih pomoćnika, Advokatske komore Srbije, Agencije za sprečavanje korupcije, Republičke izborne komisije, Komisije za reviziju, verifikaciju i kontrolu tačnosti i ažuriranja biračkog spiska, Nacionalnog konventa o Evropskoj uniji, udruženja CRTA, Centar za slobodne izbore i demokratiju i Transparentnost Srbija, kao i Misije OEBS u Srbiji, Delegacije Evropske unije u Republici Srbiji, Ambasade Sjedinjenih Američkih Država, Ambasade Ujedinjenog Kraljevstva Velike Britanije i Severne Irske, Ambasade Savezne Republike Nemačke, Ambasade Republike Italije, Ambasade Francuske Republike, Ambasade Ruske Federacije  i Ambasade Kraljevine Norveške, kao i sva zainteresovana javnost.

